cyanic-selkie/wikianc huggingface dataset:
Polinksnis
Lietuvių kalboje vartojami polinksniai dėka, dėlei (pvz., Jo dėlei ir mes atėjome.), vardan, link(ui) (pvz., Kelias vedė miško link(ui)), vietoj. Kai kuriose kalbose (pavyzdžiui, turkų, japonų, hindi) prielinksnių nėra, vartojami tik polinksniai, pvz., hindi makan me 'name'.
Sedov
Sedov – keturstiebis barkas, pavadintas (pervadintas 1945 m.) garsaus rusų poliarinio keliautojo Georgijaus Sedovo garbei. Tai yra pats didžiausias, tradicinės statybos burlaivis pasaulyje ir antras pagal dydį po penkiastiebio Royal Clipper.
Istorija
1921 m. kovą, po nuleidimo į vandenį Vokietijos uoste, Kylyje, buvo pavadintas Magdalene Vinnen II – pagal kompanijos įkūrėjo ir savininko dukters vardą, taip pat laivo užsakovą Frydrichą Adolfą Vineną.
1936 m. buvo perpirktas kompanijos Norddeutscher Lloyd ir naujųjų savininkų pervadintas į Kommodore Johnsen – pagal legendinio, kompanijos Hapag-Lloyd kapitono komodoro Nicolaus Johnsen vardą ir perdarytas į mokomąjį burlaivį.
Anuomet laivas buvo ketvirtas pagal dydį burlaivis pasaulyje. Pastatytas laivybos kompanijai F. A. Vinnen ir buvo naudojamas tik šeimos narių plukdymui. Iš pradžių plaukiojo ties Pietų Amerika ir Australija.
1952 m. liepą barkas pirmą kartą išplaukė iškėlęs TSRS vėliavą. 1956 m. pakeista įranga. Iki 1966 m. priklausė TSRS kariniam jūrų laivynui, o vėliau Žuvies ūkio ministerijai.
Nuo 1975 iki 1981 m. atliktas kapitalinis remontas ir modernizacija.
1991 m. vykusioje regatoje Cutty Sark užėmė pirmąją vietą.
1995 m. vykusioje regatoje The Tall Ships' Races taip pat užėmė pirmąją vietą.
Konstrukcija
Laivo korpusas - plieninis, kniedytas, su prailgintu jutu. Du ištisiniai deniai - pagrindinis ir apatinis. Išorinio kilio skerspjūvis 75×250 mm. Burės su stengomis ir bramstengomis su bombramstengomis. Fokstiebio skersmuo su stenga - 750 mm, o ties ezelhoftu - 460 mm.
Šiuo metu priklauso Murmansko valstybiniam technikos universitetui. Nepaisant amžiaus, laivas vis dar dalyvauja burlaivių regatose.
Palūkšnė
Palūkšnė – ežeras Lietuvoje, Ignalinos rajone, 3 km į šiaurės rytus nuo Ignalinos, Vidiškių miške. Ežero ilgis iš šiaurės į pietus – 0,28 km, plotis – iki 0,13 km. Altitudė 172,6 m. Krantai žemi, plačiai užpelkėję, tik pietvakarinis krantas aukštesnis ir sausas. Ežerą supa ~ 4 ha dydžio pelkė. Pietinėje dalyje iš vakarų pusės giliai įsiterpia užpelkėjęs pusiasalis. Šiaurėje įteka upeliukas iš netoliese telkšančio Ežerėlio ežero. Prie ežero įsikūrusi dalis Ažušilės kaimo. Ežeras nenutekantis, priklauso Dringio ežero intako Palaukinio baseinui.
Pasaulio sportinės aerobikos čempionatas
Pasaulio sportinės aerobikos čempionatas – tarptautinės gimnastikos federacijos organizuojamas kad dvejus metus vykstantis geriausių pasaulio aerobikos sportininkų čempionatas.
Jeronimas Pečkaitis
Jeronimas Jonas Pečkaitis (1885 m. rugsėjo 30 d. Rudžių kaime, Sintautų vls., Vladislavovo aps., Suvalkų gub. – 1925 m. balandžio 3 d. Kaune, palaidotas Kretingoje) – Romos katalikų kunigas, vienuolis pranciškonas (O. F. M.), tretininkų organizatorius, žurnalo "Šv. Pranciškaus varpelis" steigėjas ir redaktorius, Lietuvos bitininkų draugijos ir mokyklos įkūrėjas.
Biografija
thumb|left|200px|Pranciškonų ordino herbas Gimė ir augo turtingų Suvalkijos ūkininkų šeimoje. Krikštytas Jono vardu. Mokėsi Vladislavovo pradinėje mokykloje ir Marijampolės gimnazijoje. Baigęs Seinų dvasinę seminariją, 1908 m. įšventintas kunigu. Vikaravo Turoslės, Pilypavo (Lenkija) ir Liubavo parapijose.
1914 m. spalio 26 d. Palėvenės bažnyčioje įstojo į Pranciškonų ordiną, jam suteiktas vienuoliškas tėvo Jeronimo vardas. Nuo 1915 m. gyveno Kretingos pranciškonų vienuolyne, 1917–1918 m. buvo Darbėnų bažnyčios vikaras. 1919 m. pabaigoje išsiųstas į Pranciškonų ordino Silezijos Šv. Jadvygos provincijos vienuolynus tobulintis dvasiškai ir semtis organizacinės patirties.
1920 m. pabaigoje grįžo į Kretingą, 1921 metų birželio 12 d. buvo paskirtas Kretingos vienuolyno gvardijonu ir Lietuvos pranciškonų komisaru. Tęsė pranciškonų vienuolyno atkuriamuosius darbus: atliko remontą, įrengė bendrabutį vienuolyno išlaikomiems neturtingiems Kretingos progimnazijos moksleiviams ir būsimiems klierikams, komplektavo ir tvarkė vienuolyno biblioteką. 1922–1924 m. vienuolyne buvo atidaręs Kretingos seminariją, kurioje progimnaziją baigę klierikai buvo ruošiami studijoms aukštojoje mokykloje. Nuo 1922 m. pats studijavo apologetiką Lietuvos universitete. 1923 m. paskirtas Kauno pranciškonų vienuolyno viršininku. thumb|left|200px|Tėvo Jeronimo Pečkaičio kapas Šv. Pranciškaus ordino veiklą plėtė ir už Kretingos ribų, steigė ir globojo naujas tretininkų kongregacijas, kurių įkūrė daugiau kaip 100. Jo iniciatyva 1922 m. birželio 15 d.–17 d. Kretingoje, o 1924 m. rugsėjo 15 d.–17 d. Kaune, įvyko Lietuvos tretininkų kongresai. 1923 m. paskirtas Lietuvos tretininkų direktoriumi, pradėjo leisti tretininkams skirtą leidinį „Šv. Pranciškaus varpelis“, buvo jo redaktorius.
Tėvas Jeronimas labai mylėjo bites, buvo žinomas bitininkas. 1917 m. Kretingoje įkūrė pirmąją Lietuvoje bitininkų draugiją „Spiečius“, 1918 m. pervadintą į „Bitę“, su 22 skyriais miesteliuose ir kaimuose. 1918 m. paskelbė straipsnių apie darbus bityne, bitininkavimo patirtį, įsteigė avilių dirbtuves, išgarsėjusias visoje Žemaitijoje, 1921 m. Tilžėje išleido bitininkystės vadovėlį. 1921 m. Kretingoje prie vienuolyno atidarė vienmetę bitininkavimo mokyklą, vėliau organizuodavo kursus bitininkams.
Peršalęs mirė Kauno karo ligoninėje. Kūnas parvežtas ir iškilmingai palaidotas Kretingos II kapinėse, vienuolių pranciškonų kapavietėje. Jo atminimo įamžinimui tėvo Jeronimo auklėtinis liaudies skulptorius Kazimieras Paulauskas išdrožė medinę skulptūrą.
Mažosios Čiviškės
Mažosios Čiviškės – buvęs kaimas Kaišiadorių rajono savivaldybėje, 1 km į rytus nuo Čiviškių.
ALHCS Spartans FC
Pilnu pavadinimu žinomas kaip Albena Lake-Hodge Comprehensive School Spartans Football Club.
Istorija
Klubas įkurtas 1992 m. Rungtyniavo AFA Senior League, aukščiausiame šalies divizione.
Laisvė, lygybė, brolybė
thumb|Oficialus Prancūzijos Respublikos [[logotipas su šūkiu „Liberté, égalité, fraternité“]] Liberté, égalité, fraternité (pranc. tarimas: [libɛʁ'te eɡali'te fʁatɛʁni'te]) – nacionalinis Prancūzijos ir Haičio šūkis, reiškiantis „Laisvė, lygybė, brolybė“. Tai buvo Didžiosios Prancūzijos revoliucijos šūkis, nuo 1792 m. tapęs Prancūzijos Respublikos šūkiu, rašomu ir šalies simboliuose.
XIX a. šis šūkis išpopuliarėjo Europos nacionalinio išsivadavimo karuose.
FC Unirea Constanța
Konstancos „Unirea“ – Rumunijos futbolo klubas iš Konstancos.
Istorija
Klubo ištakos siekia 2021 m. Nuo 2021–2022 m. rungtyniavo Liga II.
Unirea Constanța buvo įkurtas 2021 m. vasarą. Tuo metu Farul ir Viitorul susijungė. Naujasis klubas rungtyniavo Liga I, o Farul vieta Liga II liko laisva. Nedelsiant buvo įkurtas Unirea Constanța, kuris prisistatė kaip „Pietinės pakrantės komanda“, jiems buvo perleista vieta Liga II, o finansavimą užtikrino vietos verslininkas Altay Nuredin. „Unirea“ subūrė savo komandą iš buvusių „Farul“ žaidėjų, kurie nepateko į „Liga I“ projektą. Susijungus Farul ir Viitorul klubams, dalis „Farul“ rėmėjų pasirinko ir toliau palaikyti Liga II ekipą, tad sirgaliai pasiskirstė į dvi stovyklas.
Panašu, kad 2022 m. vasaros klubo planas yra persivadinti į Marina Mangalia, o vėliau persikelti į Mangaliją, kad būtų laikomas Callatis Mangalia klubo įpėdiniu.
Šauliai (Šalčininkai)
Šauliai – kaimas Šalčininkų rajono savivaldybėje, 2 km į šiaurę nuo Butrimonių, Šalčykščios kairiajame krante, netoli Butrimonių tvenkinio. Seniūnaitijos centras. Šalia eina plentas.
Istorija
XIX a. pab. Šaulių (Strielčių) kaimas pateko į Lydos apskrities Aleksandravo valsčių, Rakliškių apylinkę; buvo didikų Polaškų dvaro valda.
Fiat Panda
Fiat Panda – itališkas automobilis, priklausantis miesto automobilių klasei. Pradėtas gaminti 1980 m. Antros kartos modeliai pradėti gaminti 2003 m., o trečiosios kartos – 2011 m.
Istorija
Pirmasis Panda modelis pristatytas 1980 m. vadintas Tipo 141. Jis buvo kuriamas kaip pigus, paprastas naudojimui, pozicionuojamas tarp Fiat 126 ir Fiat 127 modelių. Pagrindiniai modelio konkurentai buvo Citroën 2CV ir Renault 4. Modelio dizaineris Giorgetto Giugiaro šį automobilį prilygino džinsų porai dėl praktiškumo ir paprastumo.
Antrosios kartos Panda, Model 169, pristatytas 2003 m. Šis modelis beveik neturėjo jokių sąsajų su originaliu Panda. Jis gamintas išskirtinai tik Lenkijos Tychos mieste. Naujasis Panda iš miesto automobilio tapo panašesnis į sumažintą vienatūrio ir padidinto pravažumo versiją. 2004 m. buvo išrinktas Europos metų automobiliu.
2011 m. Frankfurto automobilių parodoje Fiat pristatė trečiosios kartos modelį. Šis modelis gaminamas ne Lenkijoje, o pačioje Italijoje. Tai buvo susitarimo tarp Italijos premjero Mario Monti ir Fiat vadovybės dėl vietinių gamyklų neuždarymo dalis. Naujos kartos modelis tapo tokių automobilių kaip Lancia Ypsilon, Fiat 500, Fiat Uno ir Ford Ka konkurentu.
2012 m. Paryžiaus automobilių parodoje Fiat pristatė visų keturių varomų ratų Panda versiją.
Girutaitis
left|120px
Girutaitis – ežeras rytų Lietuvoje, Švenčionių rajone, Labanoro regioniniame parke, 7 km į pietryčius nuo Labanoro. Ilgis rytų-vakarų kryptimi 0,71 km, plotis iki 0,31 km. Altitudė 151,1 m. Ežeras termokarstinės kilmės. Krantai žemi, pelkėti, apaugę krūmų sąžalynais. Ežero dugne susikaupęs storas sapropelio sluoksnis. Ežerą supa Labanoro giria (Baranavos botaninio-zoologinio draustinio miškas), Girutiškio pelkė. Greta telkšo mažesni Pašilinio ir Antiniuko ežerėliai. Ežeras nenutekantis, priklauso Luknelės upės intako Paluknos baseinui (Žeimenos upės baseinas).
Girutaičio ežeras yra Girutiškio gamtiniame rezervate.
Bosnijos ir Hercegovinos futbolo varžybos 2017–2018 m.
Bosnijos ir Hercegovinos futbolo varžybos 2017–2018 m.
Dalyviai:
1 FK Željezničar Sarajevo 2 Zrinjski Mostar 3 FK Sarajevo 4 NK Široki Brijeg 5 FK Krupa 6 FK Mladost Doboj Kakanj 7 Borac Banja Luka (grįžo nugalėję 2016–2017 m. RS Pirmos lygos pirmenybėse) 8 Radnik Bijeljina 9 NK GOŠK Gabela 10 Sloboda Tuzla 11 NK Čelik Zenica 12 NK Vitez
Dalyviai
Bichačo „Jedinstvo“ Čaplinos HNK Gračanicos „Bratstvo“ Bugoino „Iskra“ Gradačaco „Zvijezda“ Jaicės „Metalleghe-BSI“ Kakanio „Rudar“ Konico „Igman“ Mostaro „Velež“ Orašjės HNK Sarajevo „Olimpik“ Tešanio TOŠK Travniko NK Trebinės „Leotar“ Tuzlos „Sloga Simin Han“ Visoko „Bosna“ Živinicės „Slaven“
Benas Šatkus
Benas Šatkus (g. 2001 m. balandžio 1 d. Klaipėda) – Lietuvos futbolininkas, rungtyniaujantis centro gynėjo pozicijoje.
Bosnijos ir Hercegovinos futbolo varžybos 2017–2018 m.
RS 2017/2018 Pirmos lygos dalyviai
Bania Lukos „Željezničar“ Bijelinos (Stanišičių) „Zvijezda Brgule“ aka „Zvijezda `09“ Derventos „Tekstilac“ Dobojaus „Sloga“ Mrkonič Grado „Sloboda“ Fočos „Sutjeska“ Janios „Podrinje“ Gradiškos „Kozara“ Prijedoro „Rudar“ Sarajevo „Slavija“ Donji Šepako „Napredak“ Zvorniko „Drina“
Benas Šatkus
Atstovauja 3 Bundeslyga klubui VfL Osnabrück bei yra kviečiamas į Lietuvos nacionalinę futbolo rinktinę.
Bosnijos ir Hercegovinos futbolo varžybos 2017–2018 m.
Pusfinalio rungtynės
-
Benas Šatkus
Karjera
Futbolą pradėjo žaisti Gargžduose, buvo „Bangos“ klubo auklėtiniu. 2017 m. išvyko į Vokietiją į 1. FC Nürnberg klubą. Žaidė šio klubo jaunimo ekipose kol šiame klube 2020 m. pasirašė savo pirmąjį profesionalo kontraktą.
Bosnijos ir Hercegovinos futbolo varžybos 2017–2018 m.
Pusfinalio rungtynės
- Atsakosios rungtynės:
Benas Šatkus
1. FC Nürnberg
2020 m. liepos mėn. buvo pranešta, kad gynėjas pasirašė ilgalaikę profesionalo sutartį su 1. FC Nürnberg.
Bolonjinas
thumb|right|200px|Perudžos bolonjinas thumb|right|200px|Ankonos bolonjinas Bolonjinas  – Italijos sidabro moneta, kaldinta Bolonijos mieste.
Pagal imperatoriaus Henriko VI 1191 m. privilegiją buvo išleistas sidabrinis denaras, vadinamas bolognino piccolo, svėręs 0,648 (turėjo po 0,153 g sidabro) ir buvęs vertas 1⁄12 solido.
Bosnijos ir Hercegovinos futbolo varžybos 2017–2018 m.
Finalo rungtynės
Pirmosios rungtynės:
Benas Šatkus
VfL Osnabrück
2022 m. liepos mėn. pasirašė ilgalaikę profesionalo sutartį su VfL Osnabrück (3.Bundesliga).
Alfons Bertholds
Alfonas Bertholdas (, 1910 m. balandžio 2 d. Vaidė, Rusijos imperija, dab. Latvija – 1993 m. liepos 18 d. Latvija) – lyvių poetas ir vertėjas, nuo Antrojo pasaulinio karo iki XX a. 9–ojo dešimtmečio – produktyviausias lyvių rašytojas.
Benas Šatkus
Bangos klubas
2023 m. vasario mėn. tapo žinoma, kad nuomos pagrindais rungtyniaus „Bangos“ klube.
Bosnijos ir Hercegovinos futbolo varžybos 2017–2018 m.
Finalo rungtynės
- Atsakomosios rungtynės:
Bolonjinas
Nuo 1236 m. buvo kaldintas to paties tipo bolognino grosso, svėręs 1,57 g (turėjęs 1,32 g sidabro) ir lygus 12 bolognino piccolo.
Bosnijos ir Hercegovinos futbolo varžybos 2017–2018 m.
Finalo rungtynės
-
Bolonjinas
Bolonjinus ėmė pamėgdžioti Vidurio Italijoje, kur juos kaldino iki XVIII a. Juos kaldino ir popiežiaus valdose. Pvz., XIV a. buvo kaldinamas sidabrinis bolognino romano (svoris 1,25 g), nuo 1621 m. iki XVIII a. vidurio – varinis bolognino mezzo (svoris 8,5 g). 1783 m. buvo kaldinamas bolonjinas, turėjęs užrašą.
Alfons Bertholds
Biografija
Gimė Vaidės kaimo Žuonakų sodyboje Karlio ir Marijos Bertholdų šeimoje, buvo vyriausiasis jų sūnus. Mokėsi Saunago ir Mazirbės pradinėse mokyklose, vėliau išvyko mokytis į Suomiją. Ten Alfonas Bertholdas patraukė drauge su būsimąja muzike, lyvių ansamblio „Kāndla“ dirigente Hilda Cerbaha, kilusia iš Sykrago. Tūsulos liaudies universitete A. Bertholdas studijavo suomių kalbą. 1928 m. mokslus tęsė Virolahčio žvejybos mokykloje. Po studijų grįžo į Latviją ir, kaip ir jo tėvas, dirbo žveju, kol 1970 m. išėjo į pensiją. 1938 m. susituokė su Mirdza Strautmane ir visą likusį gyvenimą praleido Vaidės kaimo Lažų sodyboje. Santuokoje gimė keturi sūnūs: Ilguonis, Gundaras, Egilis ir Ceruonis.
2010 m. laikraštyje „Talsu Vēstis“ išspausdintame Ilzės Karkluvalkos straipsnyje pateikta A. Bertholdo nuomonė apie savo studijas Suomijoje. Pasak A. Bertholdo, praktiniu atžvilgiu studijos buvo nenaudingos, tačiau jis išmoko laisvai kalbėti ir rašyti suomiškai. Žavėjosi suomių patriotiškumu ir vienybe.
Varlaukio geležinkelio stotelė
Varlaukio geležinkelio stotelė – buvusi stotis Jurbarko rajono savivaldybėje, Lybiškių kaime, 3 km į šiaurę nuo Varlaukio. Stoties pastatas išlikęs autentiškas, išvaizda nepasikeitusi. Tai geras tuo metu statytų mažųjų geležinkelio stočių pavyzdys, kuomet pastatas turi modernizmo bruožų, buvo reprezentatyvus ir funkcionalus, sujungtas su prekių sandėliu bei pasižymintis ir istorine verte.
Benas Šatkus
Bangos klubas
2023 m. kovo 5 d. A lygos rungtynėse prieš „Panevėžio“ klubą oficialiai debiutavo Gargždų „Bangoje“. Panevėžiečiai sutriuškino varžovus rezultatu 4:0. Jau pirmose sezono rungtynėse žaidėjas patyrė traumą ir buvo pakeistas.
Alfons Bertholds
Biografija
Baibos Šuvcanės knygoje „Lībiešu krasts“ („Lyvių pakrantė“, 2017 m.) sakoma, kad A. Bertholdas rado laiko atsidėti rašymui tik išėjęs į pensiją, o jo kūrybiškumas atsiskleidė dar jaunystės dienoraštyje ir ankstyvosiose eilėse, dienoraštyje daug dėmesio skiriama vienatvės ir meilės temoms, religiniams apmąstymams. A. Bertholdas plačiai susirašinėjo su kultūros darbuotojais ir kalbininkais.
Varlaukio geležinkelio stotelė
Iki 1976–1979 m. turėjo atskiros gyvenvietės statusą.
Alfons Bertholds
Biografija
A. Bertholdo poezija surinkta į 1998 m. lyvių poezijos antologiją „Ma akūb sīnda vizzõ, tūrska!“ („Aš pagausiu tave, menke!“) ir į 2001 m. išleistą, Rainio Remaso (tikrasis vardas Rainis Krautmanis) parengtą poezijos ir jos vertimų rinkinį „Ūdenszāles un mokas: dzeja un atdzeja” („Monažolės ir kančios: poezija ir jos vertimai”). Poezijos įtraukta ir į B. Šuvcanės knygas „Lībiešu krasta stāsti“ („Lyvių pakrantės pasakojimai“, 2012 m.) bei „Sauc par Vaidi mūsu ciemu“ („Mūsų kaimas Vaidė vadinasi“, 2015 m.). Jo eilėraščių publikuota Latvijos laikraščiuose bei žurnaluose „Literatūra un Māksla“ („Literatūra ir menas“), „Talsu Vēstis“ („Talsų žinios“), „Banga”, „Līvli” („Lyvis“), „Lauku Dzīve“ („Kaimo gyvenimas“) ir „Karogs“ („Vėliava“). A. Bertholdo eilėraščių įtraukta ir į 1994 m. išleistą „1995 m. Talsų kalendorių“ („Talsu kalendārs 1995. gadam“).
Varlaukio geležinkelio stotelė
Istorija
1916 m. vokiečių okupacinė valdžia nutiesė Lauksargių–Radviliškio geležinkelį. Nutiesus geležinkelį Lybiškiuose, 1933 m. buvo įrengtos dvi stotys, kurių pavadinimas neatitiko jų geografinės vietos. Lybiškių geležinkelio stotelė buvo į vakarus nuo kaimo, prie Ožnugarių, o pačiuose Lybiškiuose stotis pavadinta Varlaukio bažnytkaimio vardu. Prie pat geležinkelio bėgių buvo pastatyta ne tik stotis, bet ir daugiabutis namas su ūkiniais pastatais stoties darbuotojams. Dauguma darbuotojų buvo ne vietiniai, o aplinkinių kaimų gyventojai, todėl daugiabutyje ir stoties antrajame aukšte buvę du butai buvo pilnai apgyvendinti.
Alfons Bertholds
Biografija
Palaidotas Vaidės kapinėse.
Varlaukio geležinkelio stotelė
Istorija
Stalininių represijų metu iš šios stoties buvo išvežta ~60 šeimų. Šiems tragiškiems įvykiams atminti nuo 1996 m. Varlaukio geležinkelio stotyje birželio 14-ąją (Gedulo ir Vilties dieną) vyksta Atminimo valanda.
Girnos
thumb|250px|Malūno girnos miniatiūra|250px|right|Girnos Pasvalyje
Benas Šatkus
Laimėjimai
<…>
Adam Krupski
Adomas Krupskis (, ; 1706 m. liepos 7 d., Vilnius – 1748 m. kovo 8 d., Naugardukas) – filosofijos profesorius, jėzuitas, Lietuvos Didžiosios Kunigaikštystės, Katalikų bažnyčios kunigas, teisininkas ir Lietuvos Didžiosios Kunigaikštystės teisės žinovas, autorius.
Benas Šatkus
Tarptautinė karjera
2019 m. lapkričio 17 d. debiutavo Lietuvos rinktinės sudėtyje prieš N. Zelandijos komandą. Į aikštę išbėgo per pridėtą laiką ir sužaidė iki finalinio švilpuko. Lietuviai nugalėjo varžovus rezultatu 1–0.
Vyr. treneriu tapus Valdui Ivanauskui, žaidė 2022 m. pasaulio futbolo čempionato atrankos C grupėje 2021 m. rugsėjo 2 d. prieš Šiaurės Airiją. Varžovai net 4:1 sutriuškino lietuvius.
Girnos
Girnos – įrengimas, skirtas malti grūdams. Sudaro du akmenys, tarp kurių patekę grūdai trinami, kol virsta miltais.
Lietuvoje nuo neolito laikų naudotos trinamosios girnos – jas sudarė akmuo su įdubimu, į kurį būdavo pilami grūdai ir mažesnis akmuo, su kuriuo būdavo trinama. Tokių girnų randama nuo I tūkstantmečio pr. m. e. iki I tūkstantmečio pr. m. e. laikotarpio radiniuose. Nuo X a. pradėtos naudoti sukamosios girnos – du skritulio formos akmenys tarpusavyje sujungti vertikalia ašimi, aplink kurią būdavo sukamas viršutinis akmuo. Viduryje buvo 4–6 cm skersmens skylė grūdams berti. Akmenys grublėtai aptašyti, viršutinis šiek tiek įgaubtas, o apatinis – išgaubtas. Senovinės sukamosios girnos būdavo įrengiamos 50–65 cm pločio, 110–160 cm ilgio lovyje. Naudotos iki XIV a. Jų randama piliakalniuose, senovinių gyvenviečių liekanose. Su laiku girnos buvo tobulinamos, nuo XIX a. įrengiamos medinėse dežėse, sukamos ilga lazda (miliniu), tarpas tarp girnapusių, nuo kurio priklausė malimo stambumas, buvo reguliuojamas bruzgūliuku su virvute arba pleištu.
Girnos buvo laikomos priemenėje, prikaitėje arba svirne. Taip pat būdavo arklinių girnų, pritaisomų prie maniežo. Rankinių girnų poreikis sumažėjo dėl malūnų, kuriuose girnos buvo sukamos mechanizuotai, vėjo ar vandens pagalba. Ilgiausiai rankinės girnos naudotos iki XX a. vidurio rytų Lietuvoje.
Lietuvoje veikia Pasvalio girnų muziejus.
Adam Krupski
Biografija
1723 m. liepos 14 d. Vilniuje įstojo į Jėzuitų ordiną. Įgavęs išsilavinimą, nuo 1736 m. dėstė retoriką Polocko Jėzuitų kolegijoje. 1737 m. tapo mokyklos prefektu Alūkstoje. Vėliau dėstė filosofiją Minske ir Kražiuose. Nuo 1742 m. buvo Jėzuitų prokuratorius provincijoje. Nuo 1746 m. iki mirties A. Krupskis toliau dėstė filosofiją Jėzuitų kolegijoje Naugarduke. Savo pedagoginėje veikloje laikėsi Apšvietos idėjų. Yra išlikusios jo ranka rašytos filosofijos paskaitos.
Varlaukio geležinkelio stotelė
Istorija
1944 m. vokiečiai atsitraukdami norėjo susprogdinti stotį, todėl jie užminavo pastatą. Tuo metu atskrido rusų naikintuvai, kurie pradėjo bombarduoti geležinkelio ruožą. Vokiečiai skubiai sušoko į dreziną ir nesuspėjo uždegti Bigfordo virvelės. Stoties darbininkai pasislėpę viską matė ir vokiečiams pasišalinus, likvidavo sprogmenis. Po savęs vokiečių kareiviai susprogdino tik tiltus ir pervažas.
Sovietmečiu Varlaukio geležinkelio stotis priklausė Pabaltijo geležinkelio ruožui, Lietuvai atgavus nepriklausomybę – Šiaulių geležinkelio apygardai. 2001 m. stotis uždaryta, nors oficialiai panaikinta tik 2003 m. Atsarginiai bėgiai išmontuoti 2003 m. sumažėjus eismo intensyvumui. 2018 m. pastatą perėmė Jurbarko rajono savivaldybė, pastate planuojama įrengti Atminties centrą.
Akvilėjos patriarchatas
250px|thumb|left|Akvilėjos bazilika 370px|thumb|right|Akvilėjos patriarchatas 1378 m. Akvilėjos patriarchatas  – autonominė (VI–VII a. – nepripažinta autokefalinė) Bažnyčia, kurios kanoninė teritorija aprėpė dabartinės Italijos šiaurės rytų sritis (Venetą, Friulį–Veneciją Džuliją), dalį Slovėnijos ir Kroatijos teritorijų (Istrijos pusiasalį). Esama duomenų, kad buvo taikomos savos pamaldų apeigos. Susitaikius su Roma (698 m.) Akvilėjos vyskupai išsaugojo patriarchų titulą ir buvo stambūs feodalai. Patriarchatas buvo panaikintas 1751 m., jo teritorija padalyta į dvi arkivyskupijas.
FK Granata Klaipėda
Klaipėdos „Granata“ – Lietuvos futbolo klubas iš Klaipėdos.
Istorija
2018 m. įregistruotas kaip VšĮ; nuspręsta, kad komanda dalyvavaus III lygoje (Klaipėdos zonoje) ir žais 11x11 formatu. Pirmenybes pabaigė triuškinančiu pralaimėjimu 8-23.
2019 m. sudarė bendrą komandą su Jakų ekipa.
Sudėtis (2018)
2018 m. gegužės 11 d.
Oro operatoriaus sertifikatas
Veiklos
Oro operatoriaus sertifikatas gali būti suteikiamas tokiom veiklom: Mažas kiekis yra lėktuvai, turintys mažiau nei 38 sėdimas vietas. Didelis kiekis – virš 38 vietų.
Vėžionys (Šalčininkai)
Vėžionys – kaimas Šalčininkų rajono savivaldybėje, 3 km į vakarus nuo Dainavos, prie kelio, ryčiau Eišiškių tvenkinio. Seniūnaitijos centras.
Istorija
XIX a. pab. Vėžionys pateko į Trakų apskrities Valkininkų valsčių, buvo apylinkės centras.
Beviršiai (Kalvarija)
Beviršiai – buvęs kaimas Kalvarijos savivaldybėje, 3 km nuo Liubavo.
Rusijos ginkluotosios pajėgos
Rusijos karines pajėgas sudaro sausumos pajėgos, karinis jūrų laivynas ir oro pajėgos. Dabar šalis turi daugiausia branduolinių ginklų atsargų pasaulyje.
Karinių pajėgų dydis yra nustatomas šalies prezidento dekretu. 2018 m. sausio 1 d. yra nustatytas 1 902 758 karių skaičius.
thumb|Rusų kariai|left
Teksaso respublika
Teksaso respublika – nepriklausoma valstybė Šiaurės Amerikoje tarp Jungtinių Amerikos Valstijų ir Meksikos, kuri egzistavo nuo 1836 iki 1846 m. Teksaso respublikos nesutarimai su Meksika dėl pietinių ir vakarinių sienų sukėlė Amerikos–Meksikos karą, po kurio ji buvo aneksuota Jungtinių Valstijų.
Peugeot 604
Peugeot 604 – verslo klasės lengvasis automobilis, kurį 1975–1985 metais gamino „Peugeot“. Per visą laikotarpį buvo pagaminti 153 252 automobiliai. Be Prancūzijos, mašinos buvo taip pat surenkamos „Kia“ gamykloje Pietų Korėjoje.
Istorija
„604“ modelis su „Pininfarinos“ dizaino kėbulu pirmą kartą pristatytas 1975 m. kovą vykusioje Ženevos automobilių parodoje. Automobiliai pradėti pardavinėti tų pačių metų spalį. Šiame modelyje buvo naudojama „Peugeot 504“ važiuoklė, atnaujintos durys ir V6 PRV variklis, kurio darbinis tūris – 2,7 l, o išvystoma galia siekė 145 AG (108 kw), sukurtas bendradarbiaujant „Renault“ ir „Volvo“. „604“ buvo didelis sedanas, kurį „Peugeot“ pradėjo gaminti po ilgos pertraukos (prieš tai buvęs tos pačios klasės, 1934 m. modelis „Peugeot 601“).
Praktiškai, „Peugeot 604“ buvo pirmasis šios klasės „Peugeot“ automobilių atstovas, galintis konkuruoti su panašiais kitų gamintojų automobiliais. Pirminė mašinos kaina siekė 10 990 dolerių. „604“ turėjo tvirtą važiuoklę, kuri garantavo tolygų važiavimą ir plačias duris, kurios palengvino keleivių išlaipinimą ir įlaipinimą, tokiu būdu automobilį buvo galima naudoti kaip limuziną.
Visgi „604“ modelis nepateisino į jį dėtų vilčių. Produkcijos kiekis sudarė 155 tūkst. vienetų, o tai, lyginant su panašiai kainuojančiu „Rover 3500“, buvo dvigubai mažiau. Tačiau „Peugeot“ sugebėjo gauti pelno nuo kiekvieno automobilio, dėl to, kad naudojo dalį tų pačių detalių kaip ir „Peugeot 504“. Šiuolaikiniai žurnalistai automobiliui priskyrė „neambicingą“ dizainą, techninių naujovių trūkumą, kuklią gamybą ir rūdžių problemą. Kitų nuomone nedidelius pardavimus lėmė energetinė krizė. „Peugeot“ partneriai „Renaul“t ir „Volvo“ nusprendė, kad per daug investavo į „604“ modelio variklio projektavimą ir atsisakymas jį gaminti būtų neracionalus.
Airijos politinė sistema
Airija yra parlamentinė, atstovaujamosios demokratijos respublika ir Europos Sąjungos valstybė narė. Nors valstybės vadovas yra balsų dauguma išrinktas prezidentas, tai iš esmės tik formalios pareigos. Reali politinė galia yra suteikta netiesiogiai išrinktam ministrui pirmininkui.
Peugeot 604
Istorija
„PSA Peugeot Citroën“ nusprendė su „Chrysler Europe“ pagalba pristatyti naują automobilį, galintį konkuruoti su „604“ ir „CX“ modeliais. Jis buvo pradėtas gaminti 1980 m. ir pavadintas „Talbot Tagora“. Naujasis projektas patyrė visišką nesėkmę, „Tagora“ pardavimai lyginant su „Peugeot 604“ sudarė 20 %, su „Citroën CX“ – 2 %. thumb|left|Automobilio vaizdas iš galo Vokiečių automobilių gamintojai pasinaudojo šia situacija užimdami geresnę poziciją rinkoje. Taip, 1974 m. pradedami gaminti 5 serijos „BMW“ automobiliai, pasižymintys puikia kokybe. Vokietijos gamintojams pavyksta užimti vietą verslo automobilių rinkoje ir ją išsaugoti 15 metų, kol šiame segmente nepasirodo japonų automobilių gamintojai.
Airijos politinė sistema
Vykdomoji valdžia priklauso vyriausybei, kurią sudaro ne mažiau septynių ir ne daugiau nei 15-os ministrų kabinetas, įskaitant ministrą pirmininką ir jo pavaduotoją. Įstatymų leidžiamoji valdžia yra suteikta prezidentui ir Irachtui – dvejų rūmų parlamentui. Irachtą sudaro Atstovų rūmai ir Senatas. Teisminė valdžia nepriklauso nuo vykdomosios ir įstatymų leidžiamosios valdžių. Teisminės valdžios vadovas yra vyriausiasis teisėjas, pirmininkaujantis Aukščiausiajam Teismui.
Nors valstybėje yra daugybė politinių partijų, politinėje aplinkoje jau dešimtmečius vyrauja dvipartinė sistema, kurios dvi pagrindinės partijos yra Fianna Fáil ir Fine Gael – istoriškai konkuruojančios partijos. Abiejų partijų nesantaika prasidėjo Airijos pilietinio karo metu. Nuo XX a. ketvirtojo dešimtmečio iki 2011 m. Fianna Fáil buvo didžiausia partija šalyje, tuo tarpu Fine Gael buvo antra pagal dydį partija šalyje. 2011 m. Airijos visuotinių rinkimų metu Fine Gael tapo didžiausia politine partija. Antrąja tapo Airijos darbininkų partija, o Fianna Fáil liko tik trečiojoje vietoje. Airijos darbininkų partija, istoriškai buvusi trečia pagal dydį šalies partija, valdžioje buvo tik kaip koalicijos su viena iš didžiųjų partijų dalis.
Nepaisant to, 2016 m. Fianna Fáil sugebėjo atgauti rinkėjų palaikymą ir tapo antra pagal dydį partija Irachte. Tais pačiais metais darbininkų partija liko ketvirta. Sinn Féin partija tais metais pakilo į trečią vietą, o Fine Gael liko valdančiųjų daugumoje, nepaisant kelių prarastų vietų.
Konstitucija
Airijos konstitucija (air. Bunreacht na hÉireann) – svarbiausias valstybės įstatymas. Konstitucija 1937 m. buvo priimta plebiscito būdu. Ji parašyta pagal liberaliosios demokratijos tradiciją. Ji apibrėžia valdžios organus ir garantuoja tam tikras pagrindines žmogaus teises. Konstitucija gali būti pakeista tik referendumu. Svarbiausi konstituciniai referendumai buvo susiję su abortais, Romos Katalikų Bažnyčios statusu, skyrybomis, Europos Sąjunga ir tos pačios lyties asmenų santuoka.
Prezidentas
thumb|[[Áras an Uachtaráin Dubline. Oficiali Airijos prezidento rezidencija]] Airijos prezidentas yra valstybės vadovas. Laikydamasis valstybėje nustatyto parlamentinio valdymo, prezidentas atlieka daugiausiai formalias pareigas, bet turi ir tam tikrų įgaliojimų. Tapti prezidentu gali visi Airijos piliečiai, kuriems yra ne mažiau nei 35 metai. Prezidentas yra tiesiogiai renkamas slapto balsavimo metu. Kandidatą į prezidentus gali kelti ne mažiau nei 20 Irachto narių arba daugiau nei keturios Airijos apskričių ir miestų tarybos. Jei rinkimams iškeliamas tik vienas kandidatas, tais metais balsavimas nevyksta ir kandidatas yra laikomas išrinktu. Prezidento kadencija trunka septynerius metus. Prezidentas gali eiti dvi kadencijas iš eilės.
Valstybės Taryba padeda prezidentui vykdyti kai kurias konstitucines funkcijas. Airijoje nėra viceprezidento. Jei dėl kokių nors priežasčių prezidentas negali vykdyti savo pareigų, arba prezidento postas tuo metu būna laisvas, prezidento funkcijas vykdo Prezidentinė Komisija.
Įstatymų vykdomoji valdžia
thumb|Vyriausybės pastatas Dubline Vykdomąją valdžią vykdo vyriausybė. Konstitucijoje teigiama, kad ministrų kabinetą gali sudaryti ne mažiau nei septyni ir ne daugiau nei penkiolika narių, t. y. ministras pirmininkas, ministro pirmininko pavaduotojas ir ne daugiau nei trylika kitų ministrų. Ministrą pirmininką iškelia Atstovų rūmai, o paskiria prezidentas. Ministras pirmininkas iškelia likusių ministrų kandidatūrą, kurią turi patvirtinti tiek prezidentas, tiek žemieji rūmai. Jei ministras pirmininkas praranda didžiąją dalį Irachto palaikymo, jis privalo atsistatydinti, išskyrus atvejus, kai prezidentas jo patarimu paleidžia Irachtą. Tokiu atveju šalyje įvyksta visuotiniai rinkimai.
Įstatymų leidžiamoji valdžia
thumb|Airijos Irachto rūmai Irachtas pagal Airijos konstitucijos 15-tą straipsnį yra apibrėžtas kaip Airijos įstatymų leidžiamoji valdžia. Jį sudaro Airijos prezidentas ir du išrinkti rūmai: Atstovų rūmai ir Senatas. Atstovų rūmai yra dominuojantys įstatymų leidžiamosios valdžios rūmai. Prezidentas negali vetuoti Irachto parengtų įstatymo projektų, bet gali kreiptis į Aukščiausiąjį Airijos Teismą, kad šis spręstų, ar jie neprieštarauja konstitucijai.
Atstovų rūmai
Atstovų rūmai nariai yra renkami kartą per penkerius metus pagal proporcinio atstovavimo vieno perleidžiamo balso sistemos tipą. Į Atstovų rūmus gali būti išrinktas bet kuris Airijos pilietis, ne jaunesnis nei 21-erių metų ir nuolat gyvenantis valstybėje. Rinkėjai yra visi Airijos ir Didžiosios Britanijos piliečiai, gyvenantys Airijoje ir sulaukę 18-os metų. Atstovų rūmų nariai yra žinomi kaip Teachta Dála. Šiuo metu Atstovų rūmuose yra 158 nariai, iš kurių vienas, Ceann Comhairle (pirmininkas), automatiškai pakliūva į Atstovų rūmus per sekančius rinkimus. Ministras pirmininkas, jo pavaduotojas ir finansų ministras privalo būti Atstovų rūmų nariais. Likę ministrai turi būti Atstovų rūmų nariai, tačiau ne daugiau nei du ministrai gali būti ir Senato nariais. Atstovų rūmai yra vienintelė institucija, kuri gali įvesti ir pakeisti įstatymo projektus susijusius su viešaisiais finansais (t. y. finansinius ir mokesčių įstatymus).
Nuo XX a. paskutiniojo dešimtmečio Atstovų rūmuose nė viena partija neturėjo daugumos, todėl koalicinės vyriausybės buvo norma.
Senatas
Senatas daugiausiai yra patariamasis organas. Jį sudaro 60 senatorių. Senato rinkimai turi įvykti ne vėliau nei per 90 dienų nuo visuotinių Atstovų rūmų rinkimų. Ministras pirmininkas nominuoja vienuolika senatorių, šeši yra išrenkami tam tikri Airijos universitetai, o likę 43 yra išrenkami iš tam tikrų profesinių specialistų grupės kandidatų. Šių 43 kandidatų rinkėjai yra 60 buvusios kadencijos senatoriai, 158 Atstovų rūmų parlamentarai ir 883 penkių miestų ir dvidešimt devynių apskričių tarybų nariai. Senatui suteikiama teisė atidėti įstatymo projektus ir duota 90 dienų svarstyti ir keisti įstatymo projektus, kuriuos išleido Atstovų rūmai (išskyrus įstatymo projektus susijusius su viešaisiais finansais). Senatui leidžiama per 21-ą dieną apsvarstyti viešųjų finansų projektus. Jis negali jų keisti, bet gali pateikti tam tikras rekomendacijas.
Teisminė valdžia
thumb|”Keturių teismų“ pastatas Dubline Airija yra bendrosios teisės jurisdikcija. Teismų sistemą šalyje sudaro Aukščiausiasis teismas ir kiti įstatymais nustatyti žemesnieji teismai. Teisėjus skiria prezidentas po to kai jie būna iškeliami vyriausybės. Jie gali būti nušalinami nuo pareigų tik dėl netinkamo elgesio ar nebegalėjimo atlikti pareigų, ir tai tik su abiejų Irachto rūmų patvirtinimu. Aukščiausiasis teismas yra paskutinis apeliacinės instancijos teismas, kurį sudaro vyriausiasis teisėjas ir ne daugiau nei septyni eiliniai teisėjai. Aukščiausiasis teismas pilna sudėtimi retai sprendžia bylas. Paprastai, bylas nagrinėja trys, penki arba septyni teisėjai.
Aukščiausiasis teismas turi teisminės kontrolės galią ir gali paskelbti negaliojančiais tiek valstybės įstatymus, tiek valstybės aktus, jei jie prieštarauja konstitucijai.
Viešasis sektorius
Valstybės tarnyba, viešoji tarnyba ir valstybės remiamos įstaigos kartu sudaro viešąjį sektorių. Šių įvairių įstaigų valdymas iš esmės skiriasi. Pavyzdžiui, valstybės tarnyboje yra gana aiškiai apibrėžti valdymo modeliai; viešosiose paslaugose tos srities ministras arba Finansų ministras paskiria tam specialiai sudarytą komisiją; komercinė veikla, kuomet į ją būna įtraukta ir valstybė, paprastai vykdoma per valstybės remiamas įstaigas, kurios paprastai yra valdomos panašiai kaip privačios įmonės.
Valdžios įstaigos yra svarbus šalies darbdavys. 2013 m. duomenimis, tų metų birželio mėnesį viešajame sektoriuje dirbo 350 100 šalies gyventojų. Iš jų 38 700 dirbo valstybės tarnybos įstaigose, 254 100 – viešųjų paslaugų įstaigose, o 57 300 – valstybės remiamose įstaigose. Bendra valstybės dirbančiųjų skaičius tais metais buvo 1 869 900, taigi viešasis sektorius sudaro maždaug 20% darbo jėgos.
Valstybės tarnyba
Tikimasi, kad Airijos valstybės tarnyba išlaikys politinį nešališkumą. Kai kurie jos skyriai yra visiškai nepriklausomi nuo vyriausybės sprendimų priėmimo.
Viešoji tarnyba
Viešoji tarnyba yra gana platus terminas, kuris nėra aiškiai apibrėžtas. Dėl šios priežasties valstybės tarnyba kartais yra įtraukiama į viešosios tarnybos sąvoką. Viešąją tarnybą sudaro vyriausybinės agentūros ir įstaigos, kurios teikia paslaugą vyriausybės vardu, bet nėra pagrindinės valdžios institucijos. Pavyzdžiui, vietinės valdžios institucijos, švietimo ir mokslo tarybos bei Airijos policija yra laikomos viešosios tarnybos institucijomis.
Vietinė valdžia
Airijos konstitucija numato konstitucinį pagrindą vietinei valdžiai. Irachtas yra įgaliotas nustatyti vietinių valdžios institucijų kiekį, dydį ir suteikti tam tikras galias. Taip pat, pagal konstituciją, rinkėjai bent kartą per penkerius metus turi tiesiogiai išrinkti vietos valdžios narius.
Airijos vietinę valdžią reglamentuoja keli vietinės valdžios įstatymai, iš kurių pats pirmasis buvo 1898 m. išleistas „Airijos Vietinės Valdžios Įstatymas”. Svarbiausias iš jų yra 2001 m. pataisytas „Airijos Vietinės Valdžios Įstatymas“, kuris nustatė dviejų pakopų vietinės valdžios struktūrą. 2014-ųjų metų reforma panaikino žemutinę pakopą, t. y. miestelių tarybas, palikdama tik 31-ą vietinės valdžios instituciją. Šiuo metu šalyje yra 26-ios apskričių tarybos (Dublino grafystė yra padalinta į tris tarybų sritis), trys miestų tarybos (Dublino, Korko ir Golvėjaus) bei dvi miesto ir apskričių tarybos (Limeriko ir Voterfordo).
Politinės partijos
Irachte šiuo metu atstovauja nemažas skaičius politinių partijų, todėl koalicinės vyriausybės yra gana dažnas reiškinys. Airijos rinkimų sistemai buvo būdinga dvipartinė sistema, kuomet parlamente vyrauja dvi pagrindinės partijos. Visa tai pasikeitė po 2011 m. Airijos visuotinių rinkimų, kurių metu, viena didžiųjų šalies partijų, Fianna Fáil, prarado didelę dalį rinkėjų.
Fine Gael šiuo metu yra didžiausia šalies partija, kurios ištakos siekia dar Airijos pilietinio karo laikus. Tradiciškai tokių pažiūrų partijos kaip Fine Gael yra siejamos su tvirtu tikėjimu verslumu ir atlygiu. Taip pat pastaraisiais metais partija buvo siejama su liberaliąja pasaulėžiūra. Nepaisant buvusio partijos lyderio Gareto Fitzdžeraldo socialdemokratinių pažiūrų, šiandien partija išlieka krikščionių demokratų partija, kuri remiasi europiniais principais ir turi stiprią proeuropietišką perspektyvą. Fine Gael buvo suformuota susijungus Cumann na nGaedheal, Centro ir Blueshirts partijoms. Partija buvo sudariusi vyriausybę šiais laikotarpiais: 1922–1932 m. (kaip Cumann na nGaedheal), 1948–1951 m., 1954–1957 m., 1973–1977 m., 1981–1987 m., 1994–1997 m. ir nuo 2011 m. iki dabar.
Fianna Fáil, Airijos respublikonų partija, kurią 1927 m. įkūrė Éamon de Valera, yra antra didžiausia Airijos partija. Partija yra laikoma centro dešiniąja. Pirmą kartą ji suformavo vyriausybę remdamasi populistine žemės perskirstymo reforma. Šiais laikais partija teikia pirmenybę nacionalinei prekybai ir respublikiniam populizmui. Partija buvo suformavusi vyriausybę septynis kartus: 1932–1948 m., 1951–1954 m., 1957–1973 m., 1977-1981 m., 1982 m., 1987-1994 m. ir 1997–2011 m. Iki 2011 m. Fianna Fáil sudarė daugumą parlamente. Deja, 2011 m. rinkimuose, ji prarado didžiulę dalį rinkėjų.
Trečia pagal dydį Airijos partija yra Sinn Féin, kuri dabartine savo forma buvo įkurta 1970 m. Sinn Féin yra respublikonų partija, kuri laikosi kairiosios pakraipos ekonomikos ir socialinės politikos pažiūrų. Pirmapradė Sinn Féin vaidino svarbų vaidmenį Airijos nepriklausomybės kare. Fine Gael ir Fianna Fáil kildina save būtent iš šios partijos. Šiuolaikinė Sinn Féin istoriškai yra susijusi su laikinąja Airijos respublikos armija.
Ketvirta pagal dydį šalies partija yra centro kairioji Airijos darbininkų partija, kuri buvo įkurta 1912 m. Leiboristai palaiko oficialius ryšius su profesinėmis sąjungomis. Septynis kartus partija buvo koalicinės vyriausybės dalis, šešioms lyderiavo Fine Gael, o vienai – Fianna Fáil.
Rinkimų sąjunga „Solidarumas ir Žmonės prieš pelną“, susidedanti iš Solidarumo partijos ir „Žmonių prieš pelną“ partijos, šiuo metu yra penkta didžiausia frakcija Irachte. 2015 m. susikūrusi sąjunga atstovauja kairiosios pakraipos socialistinei pozicijai. Ypatingą dėmesį partija skiria vandens mokesčio panaikinimui.
Peugeot 604
Istorija
Prancūzijos mašinos neturėjo tokio pasisekimo rinkoje po „Citroën DS“ įpėdinio „Citroën CX“ pristatymo automobilių rinkai. „604“ projektavimas buvo noras sukurti lygiavertį rinkos konkurentą.
Jungtukas
Lietuvių kalboje
Lietuvių kalboje dažniausiai vartojami jungtukai yra ir, kad, bet, nes, o, kai.
Pavyzdžiai
Jungtukai skirstomi į sujungiamuosius ir prijungiamuosius:
Peugeot 604
Istorija
Pardavimus stipriai paveikė 1973 m. energetinė krizė, kuri labiausiai smogė didelių automobilių gamintojams. „Peugeot“ išleido keletą supaprastintų „604“ modelio serijų, bet jos nepadidino bendro gamybos kiekio.
Visgi, „604“ tapo pirmuoju serijiniu automobiliu su turbodyzeliniu varikliu (XD2S) – Indenor, kurio darbinis tūris 2304 cm³. Variklis buvo patikimas, bet turėjo trūkumą, būdingą to meto dyzeliams – sunkų užvedimą blogu oru. Problema buvo išspresta įsukant patobulintas pakaitinimo žvakes.
Pardavimai, buvę ir taip žemame lygyje, devintojo dešimtmečio pradžioje krito dar žemiau ir 1985 m. „Peugeot 604“ gamyba buvo nutraukta. Kitas verslo klasės modelis „Peugeot 605“ pradėtas gaminti tik 1989 m.
Pagal kai kuriuos duomenis, 2009 m. rugpjūtį, Jungtinėje Karalystėje suskaičiuota 15 „Peugeot 604“ automobilių.
Airijos politinė sistema
Politinės partijos
Kitos partijos ir frakcijos, atstovaujamos Irachte, yra „Independents 4 Change”, Socialdemokratų partija ir Žaliųjų partija. Irachte taip pat yra keli nepriklausomi parlamentarai, kurių dauguma iš esmės laikosi kairiųjų pažiūrų. 2015 m. šalyje buvo suformuota nepriklausomų kandidatų į parlamentą sąjunga. Šeši sąjungos nariai 2016 m. rinkimų metu pakliuvo į Irachtą.
Tarptautiniai santykiai
Airijos tarptautiniams santykiams didelę įtaką daro narystė Europos Sąjungoje. Šaliai taip pat svarbūs dvišaliai santykiai su Jungtinėmis Amerikos Valstijomis bei Jungtine Karalyste.
Neutralitetas
Airija jau nuo pat Antrojo pasaulinio karo yra linkusi į neutralitetą, todėl šalis nėra NATO narė.
Ši politika padėjo Airijos gynybos pajėgoms nuo 1960 m. sėkmingai prisidėti prie Jungtinių Tautų Organizacijos taikos palaikymo misijų Kongo krizės metu, ir vėliau Kipre, Libane, Irano ir Irako pasienyje, Bosnijoje ir Hercegovinoje, Etiopijoje ir Eritrėjoje, Liberijoje, Rytų Timore, Darfūre ir Čade.
Dalyvavimas tarptautinėse organizacijose
Airijos Respublika yra šių organizacijų narė: Australia Group, Tarptautinių atsiskaitymų bankas, Britanijos ir Airijos Taryba, Europos Taryba, Keltų lyga, ERPB, JTEEK, Europos investicijų bankas, Europos ekonominė ir pinigų sąjunga, Europos kosmoso agentūra, Europos Sąjunga, MŽŪO, TATENA, Tarptautinis rekonstrukcijos ir plėtros bankas, TCAO, TBT, Tarptautiniai prekybos rūmai, Tarptautinė profesinių sąjungų konfederacija, TRK ir RPJ, TPA, Tarptautinė energetikos agentūra, Tarptautinis žemės ūkio plėtros fondas, Tarptautinė finansų korporacija, Tarptautinė darbo organizacija, TVF, IMO, Intelsat, Interpolas, TOK, TMO (stebėtoja), ISO, Tarptautinė telekomunikacijų sąjunga, Jungtinių Tautų referendumo Vakarų Sacharoje misija, Neprisijungimo judėjimas (valstybė svečias), Branduolinės energijos agentūra, Branduolinių tiekėjų grupė, EBPO, Cheminio ginklo draudimo organizacija, ESBO, Partnerystė taikos labui, Jungtinės Tautos, UNCTAD, UNESCO, UNFICYP, Jungtinių Tautų vyriausiasis pabėgėlių komisaras, Jungtinių Tautų pramonės plėtros organizacija, UNIFIL, UNIKOM, Jungtinių Tautų mokymo ir tyrimų institutas, UNMIBH, Jungtinių Tautų laikinosios administracijos misija Kosove, UNMOP, UNTAET, Jungtinių Tautų paliaubų priežiūros organizacija, PPS, PMO, Vakarų Europos Sąjunga (stebėtoja), PSO, Pasaulinė intelektinės nuosavybės organizacija, PMO, PPO ir Zangger komitetas.
Šiaurės Airija
Nuo pat Airijos Respublikos įkūrimo, jos politika yra nutraukti konfliktą Šiaurės Airijoje ir sukurti suvienytą Airiją. Siekdama užbaigti smurtinius konfliktus, Airijos vyriausybė tapo Didžiojo Penktadienio sutarties partnere.
Sinn Féin jau ilgą laiką veikia tiek Šiaurės Airijoje, tiek Airijos Respublikoje. Fianna Fáil neseniai atidarė filialą Deryje ir pradėjo rinkti narius Karalienės universitete, Belfaste.
Šiaurės ir Pietų ministrų taryba
Pagal Didžiojo Penktadienio susitarimą ir konstitucijos trečiąjį straipsnį, Šiaurės ir Pietų ministrų taryba ir šešios Šiaurės ir Pietų įgyvendinimo institucijos koordinuoja veiklas ir atlieka tam tikrą vyriausybinę funkciją visoje Airijos saloje. Įgyvendinimo įstaigos turi ribotą vykdomąją valdžią šešiose politinėse srityse. Tarybos posėdžiai vyksta kaip Airijos Respublikos ir Šiaurės Airijos ministrų susitikimai. Vieną kartą taryba buvo sustabdyta tarp 2002 m. iki 2007 m. Nepaisant to, 2007 m. gegužės mėnesį atnaujinus decentralizuotą vyriausybę Šiaurės Airijoje, taryba vėl perėmė savo pareigas.
Peugeot 604
Įdomūs faktai
„Peugeot 604“, kaip asmeninį automobilį naudojo VDR politikas, komuistų partijos lyderis Ėrichas Honekeris ir Prancūzijos prezidentas Valeri Žiskar Destenas.
Turgalaukio geležinkelio stotelė
Turgalaukio geležinkelio stotelė – stotis Marijampolės savivaldybėje, šiaurės rytinė Turgalaukio kaimo dalis. Iki 1976–1979 m. turėjo atskiros gyvenvietės statusą.
FC Brașov (2021)
Brašovo „Brașov“ – Rumunijos futbolo klubas iš Brašovo. Žinomas oficialiu Fotbal Club Brașov-Steagul Renaște pavadinimu.
Istorija
Originalus FC Brașov buvo įkurtas 1936 m. ir vadonosi Uzinele Astra Brașov. FC Brașov bankrutavo 2017 m..
2017 m. klubo gerbėjai įkūrė kitą klubą. Jis pavadintas SR Brașov. Rungtyniavo regioninėse pirmenybėse.
2021 m. vasarą buvo sukurtas dar vienas klubas. Nuo 2021–2022 m. rungtyniavo Liga II.
2021 m. birželio mėn. Brašovo savivaldybei priklausantis „Corona Brașov“ klubas, pateko į Liga II. Jie susijungė su ASC „Scotch Club“ – subjektu, kuris perėmė FC Brașov prekės ženklą. „Corona“ užleido savo vietą naujam subjektui, pavadintam FC Brașov-Steagul Renașt, o tada dingo iš Rumunijos futbolo žemėlapio. Dėl šio sprendimo kilo ginčai su FC Brașov rėmėjais, kurie 2017 m. įkūrė SR Brașov, kuris kovojo dėl pakilimo į Liga II. Rėmėjai laikė senojo klubo įpėdiniais ir surengė protestus prie Brašovo miesto rotušės. Jie nusprendė nepalaikyti naujojo FC Brașov, nepaisant originalaus prekės ženklo. Jie nusprendė tęsti savo projektą SR Brașov, kurio pavadinimas ironiškai SR reiškia ir Steagu Renaște (Atgimsta vėliava). Rėmėjų ir Savivaldybės kivirčai nesiliovė ir dėl teisių į pavadinimą.
2021–2022 m. sezone užėmė šešioliktą vietą.
Sudėtis
Atnaujinta: ''2020 m. rugsėjo 19 d.''
Bajokas
thumb|right|200px|[[Popiežiaus valstybės bajokas (skersmuo 32 mm, svoris 11,08 g), 1795 m.]] thumb|right|200px|Varinis Romos respublikos bajokas (skersmuo 38 mm, svoris 25 g), 1849 m. Bajokas – senovinė Italijos moneta, plačiai naudota Centrinėje Italijoje, ypač Lacijuje, nuo XV a. iki 1865 m.
Pavadinimo kilmė neaiški.
Moneta pradžioje buvo verta vieno šilingo, einant laikui vertė mažėjo iki keturių kvatrinų (. Monetą nustota naudoti po Italijos suvienijimo 1861-1870 m, kai buvo įvesta Italijos lira.
Pietų Sudano sportas
Paskelbus šalies nepriklausomybę 2011 m. liepos 7 d. Pietų Sudanas pradėjo vystyti savo sportą.
2011 m. balandžio mėnesį buvo įkurta Pietų Sudano futbolo asociacija (S.S.F.A.) Jai vadovauja Oliver Mori Benjamin. 2011 m. gegužės 25 d. buvo suburta Pietų Sudano vyrų futbolo rinktinė. Pirmuoju jos treneriu tapo Malesh Soro, o pirmosios neoficialios rinktinės rungtynės vyko 2011 m. liepos 10 d. su Kenijos klubu „Tusker F.C.“ Susitikimas vyko Džubos stadione. Rezultatu 3-1 nugalėjo Kenijos klubas.
Pietų Sudano futbolo asociacija 2011 m. liepos 18 d. paskelbė, kad planuoja surengti tarptautines šalies nepriklausomybės futbolo taurės varžybas. Šios varžybos šalyje turėtų vykti rugpjūčio mėnesį. Tuo pačiu asociacija nutarė rengti Garango taurės ir Pietų Sudano taurės futbolo varžybas.
2011 m. gegužės mėnesį buvo suburta ir Pietų Sudano vyrų krepšinio rinktinė. Ji tapo FIBA narė nuo 2013 metų gruodžio m. Rinktinę prižiūri šalies krepšinio asociacija. Pietų Sudane yra gimęs žymus NBA krepšininkas, šiuo metu žaidžiantis už Jungtinės Karalystės vyrų krepšinio rinktinę, Luol Deng.
2012 m. vasaros olimpinės žaidynės
2012 m. vasaros olimpinių žaidynių metu Pietų Sudano olimpinis komitetas dar neturėjo tarptautinio pripažinimo, todėl šalies sportininkams buvo leista startuoti po olimpine vėliava. Vieninteliu Pietų Sudano sportininku įvykdžiusių olimpinę kvalifikaciją tapo lengvaatletis Guor Marial. Sportininkas maratono distanciją baigė 47 vietoje, atbėgęs per 2 val. 19 min. 32 s.
Kuncai
Kuncais buvo vadinami išnykę kaimai, dabar esantys:
Mišučių dvaras
Mišučių dvaras – istorinė dvarvietė Kretingos rajono savivaldybėje, 10 km į rytus nuo Kretingos, Nausodžio kaime (Žalgirio seniūnija), Minijos kairiajame krante.